Mama finanțatorului Stelei, Alexandra Becali, a fost decorată luni, în a doua zi de Rusalii, în numele fiului său, aflat la închisoare în dosarul schimbului de terenuri cu Ministerul Apărării.

Astfel, mama lui Gigi Becali, prezentă la slujba de sfințire a Bisericii Sfânta Treime din cartierul Ghencea, a primit o distincție de la Preafericitul Daniel, după ce finanțatorul Stelei a donat bisericii respective 180.000 de lei.

După ce a urcat pe scenă pentru a primi diploma, Alexandra Becali i-a sărutat mâna Patriarhului Daniel, acesta încurajând-o.